১৬ একর আয়তনের এই দ্বীপটি তার সমুদ্র তলদেশের কয়লাখনির জন্য সুপরিচিত ছিলো। এখানে ১৮৮৭ সালে কয়লা খনি প্রতিষ্ঠা করা হয়। যা জাপানের শিল্পায়নকালে চালু থাকে। ১৯৫৯ সালে এখানকার সর্বোচ্চ জনসংখ্যা ছিল ৫,২৫৯ জন। ১৯৭৪ সালে এখানকার কয়লার মজুদ ফুরিয়ে এলে খনিগুলো বন্ধ করে দেয়া হয় এবং শিগগিরই এর সকল অধিবাসী এখান থেকে প্রস্থান করে। এরপর তিন দশক ধরে দ্বীপটি কার্যত পরিত্যক্ত অবস্থায় পড়ে থাকে। ২০০০ সালে দ্বীপটির প্রতি আবার মানুষের আগ্রহ বাড়ে এবং এটাকে একটি পর্যটন আকর্ষণ হিসেবে উন্নীত করা হয়। ২০০৯ সালের ২২ এপ্রিল এটা পর্যটকদের জন্য খুলে দেয়া হয়। ২০১৫ সালের জুলাইয়ে দ্বীপটি ইউনেস্কো ওয়ার্ল্ড হেরিটেজ স্থান হিসেবে আনুষ্ঠানিকভাবে স্বীকৃতি পায়।